Tunhovdfjorden

Tunhovdfjorden er en innsjø i Nore og Uvdal kommune i Viken fylke. Innsjøen ligger i nedbørfeltet til Numedalslågen, som renner inn i sjøen fra Pålsbufjorden i nordvest.

Regulering 
Tunhovdfjorden er regulert som magasin for Nore I kraftverk, og vannstanden varierer mellom 734 og 716 moh. Arbeidet med oppdemming startet i 1915, og en 18 meter høy demning sto ferdig i 1920. På grunn av økonomiske nedgangstider, tok det tid før anlegget ble ferdig, men i 1928 begynte kraftproduksjonen. Konsesjonen for regulering av vassdraget ble fornyet i 2001.

Det har hendt at vannstanden i Tunhovdfjorden noen ganger har vært lavere enn ønskelig fra hytteeierne sitt synspunkt. Dette har vakt reaksjoner, med blant annet etableringen av «Tunhovdfjordens Venner».

Se også 
 Liste over innsjøer i Buskerud

Referanser 

Innsjøer i Nore og Uvdal
Reservoarer i Viken
Numedalsvassdraget